stanford-oval/wikipedia huggingface dataset:
Helen Broderick

| Helen Broderick |
| --- | --- |
 Helen Broderick vuonna 1938.
Henkilötiedot
Syntynyt: 11. elokuuta 1891 Philadelphia, Pennsylvania
Kuollut: 25. syyskuuta 1959 (68 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Puoliso:  Lester J. Crawford
Aiheesta muualla
IMDb 
Elonet
Helen Broderick (11. elokuuta 1891 Philadelphia, Pennsylvania –  25. syyskuuta 1959 Beverly Hills, Kalifornia) oli yhdysvaltalainen teatteri- ja elokuvanäyttelijä, joka näytteli erityisesti sivurooleja. Ensimmäisessä elokuvassa Top Hat, hän näytteli managerin vaimoa.
Broderick oli naimisissa kuolemaansa asti näyttelijä Lester J. Crawfordin kanssa.
Filmografia

Silkkihattu Top Hat (Top Hat, 1935)
The Road to Reno, (1938)
Hänen ranskalainen morsiamensa (The Rage of Paris, 1938)
Iskusävelmiä etsimässä (Naughty But Nice, 1939)
Kapteeni Peloton (Stand Up and Fight, 1939)
The Captain Is a Lady (1940) Nancy Crocker
Father Takes a Wife (1941) Julie täti
Nice Girl? (1941) Cora Foster
Virginian auringon alla (Virginia , 1941) Theo Clairmont
Sotapesä tähdille (Stage Door Canteen (1943)
Three Is a Family (1944) Irma Dalrymple
Viidakkomies kaupungissa (Her Primitive Man, 1944) Mrs. Winthrop
Chip Off the Old Block (1944) Glory Marlow, Sr.
Sinun tähtesi (Because of Him, 1945) Nora Bartlett
Love, Honor and Goodbye (1945) Mary Riley
Lähde:
Aiheesta muualla

Helen Broderick Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz 
Henkilöt:  Deutsche Synchronkartei  DDB  Elonet 
Muut:  SNAC  IdRef
Kajaanin Harrastajateatteri

Kajaanin Harrastajateatteri on kainuulainen harrastajateatteri ja yhdistys. Sen ympärivuotinen toiminta alkoi vuonna 2002, jolloin teatterin avajaisnäytös Nimeni on Isbjörg. Olen leijona (kirj. Vigdís Grímsdóttir) sai ensi-iltansa.
Kajaanin Harrastajateatteri tuottaa omaäänistä ja tutkivaa taiteellista teatteria, koulutusta, tapahtumia sekä kesäteatteria kaiken ikäisille harrastajille. Lisäksi se toteuttaa soveltavan taiteen projekteja erityisryhmien, kuten pitkäaikaistyöttömien kanssa. Ensi-iltoja teatterilla on vuosittain 2–3, joista valtaosa on uusia kotimaisia kantaesityksiä. Teatterilla on noin 200 henkilöjäsentä, ja heidän ja yhdistyksen hallituksen panoksen lisäksi teatteri pyörii lipputulojen ja mahdollisten apurahojen voimin. Teatterilta voi tilata esityksiä tai muuta toimintaa tapahtumiin.
Teatterin kotinäyttämönä toimii Kajaanin vanhan Seminaarin alueella sijaitseva Seminaarin Taidekampus -kulttuurikeskus, jossa työskentelee sen lisäksi Kainuun lasten- ja nuortenkulttuurikeskus Kultturan, Routa Companyn sekä Vaara-kollektiivin väki.
Kesäisin Kajaanin Harrastajateatteri on tuottanut kesäteatteria Kajaanin kaupunginteatterin pienen näyttämön Sissilinnan takapihalle. Vuosina 2014–2017 Kajaanin Harrastajateatteri tuotti kesäteatteriesitykset Risto Räppääjä ja Pakastaja-Elvi (2014), Ella ja Paterock (2015), 7 juippia (2016) ja Ruunajaiset (2017) Kajaanissa Teppanakeskuksen pihalle. Kesäteatteri polkaistaan käyntiin kahdeksan vuoden tauon jälkeen 2025 kesällä Maiju Lassilan Tulitikkuja lainaamassa -klassikkokomedian siivin Elias Keräsen ohjaamana.
Teatterin tavoitteena on edistää näyttämötaiteen harrastamismahdollisuuksia, yhteisöllisyyttä ja kulttuurin rikkautta Kainuussa.
Kajaanin Harrastajateatterin hallituksen puheenjohtaja vuodesta 2023 alkaen on Heli Heikkinen.
Aiheesta muualla

Kajaanin Harrastajateatterin nettisivut
Kajaanin Harrastajateatterin kuvagalleria
Amerikansipi

| Amerikansipi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Rantasipit Actitis
Laji::  macularius
Kaksiosainen nimi
 Actitis macularius  (Linnaeus, 1766) 
Synonyymit
 Actitis macularia 

Katso myös
   Amerikansipi Wikispeciesissä   Amerikansipi Commonsissa 
Infobox OKNimi-testi OKIUCN-testi OK: 
Amerikansipi.
Amerikansipin munia.
Amerikansipi, aikaisemmalta nimeltään amerikanrantasipi (Actitis macularius tai Actitis macularia) on kurppien heimoon kuuluva lintulaji, joka on nähty Suomessa kahdesti: vuonna 1982 Iissä ja vuonna 1989 Oulun seudulla. Lajin nimesi Carl von Linné vuonna 1766.
Koko ja ulkonäkö

Amerikansipin pää ja selkä yksivärisen ruskeat, rinta ja vatsa muuten valkoiset, mutta niissä on harvakseltaan ruskeita pilkkuja. Sillä on tumma silmä, oranssi nokka, melko pitkät keltaiset jalat. Amerikansipi on helpoin tunnistaa nyökkivästä, västäräkkimäisestä liikehdinnästään. Sen pituus 20 senttiä, siipien kärkiväli 35 senttiä ja paino noin 35–50 grammaa.
Levinneisyys ja elinympäristö

Amerikansipi pesii Alaskassa, Kanadassa ja Yhdysvalloissa lukuun ottamatta kaakkoa ja keskietelää. Maailman populaation koko on noin 250 000 yksilöä ja lajin kanta on elinvoimainen. Se talvehtii Keski- ja Etelä-Amerikassa, pieni osa Yhdysvaltain eteläosissa. Amerikansipi on pesinyt Skotlannissa vuonna 1975. Se elää samanlaisilla kivikkoisilla ja kallioisilla rannoilla kuin rantasipi.
Lisääntyminen

Amerikansipin pesä on kuoppa maassa kasvillisuuden suojassa. Naaras munii neljä munaa, joita molemmat puolisot hautovat 21–22 päivää. Naaraalla on toisinaan kaksi koirasta, joista toinen joutuu itse hautomaan oman pesyeensä. Poikaset ovat pesäpakoisia ja etsivät itse ruokansa. Ne oppivat lentämään 18–21 päivän ikäisinä. Amerikansipi saavuttaa sukukypsyyden 1–2-vuotiaana.
Ravinto

Amerikansipi syö etupäässä maassa eläviä hyönteisiä, myös muita selkärangattomia.
Devenish

Luostarin rauniot ja pyöreä torni
| --- | --- |
Muut nimet:  Daimhinis
Sijainti:  Fermanagh, Pohjois-Irlanti Yhdistynyt kuningaskunta
Vesialue:  Lough Erne
muokkaa - muokkaa wikitekstiä - muokkaa Wikidataa
Devenish (iiriksi Daimhinis) on saari Lower Lough Erne -järvessä Pohjois-Irlannin Fermanaghin kreivikunnassa. Saarelle pääsee lautalla Troryn kylästä, viiden kilometrin päästä Enniskillenistä. Saari on yksi tärkeimmistä luostaripaikoista Pohjois-Irlannissa. Sen perusti Pyhä Molaise (Saint Molaise) 500-luvulla. Huomattava osa rakennuksista on rakennettu 1100-luvulla, myös pyöreät tornit, joihin asukkaat pakenivat turvaan viikinkien hyökkäyksiä.lähde?
Saari on luontonsa vuoksi tieteellisesti kiinnostava.
Sekoelma!

| Sekoelma! Raptori |
| --- | --- | --- |

Kokoelmalevyn tiedot
 Julkaistu: 26. toukokuuta 2010
 Formaatti: CD
 Tuottaja(t): Jaakko Salovaara
 Tyylilaji: rap, huumori rap, elektro
 Kesto: 53.10
 Levy-yhtiö: Sony Music
Listasijoitukset
  Suomen virallinen lista: 7.
muut julkaisut
| Ouu-raisakson! 2000 | Sekoelma! 2010 |   |
Sekoelma! on rap-yhtye Raptorin 26. toukokuuta 2010 julkaistu kokoelmalevy, joka sisältää vanhempia kappaleita alkuperäisinä versioina, sekä yhtyeen uutta tuotantoa. Levyn kappaleita ovat muun muassa hitit "Oi beibi", "Armeija" ja "Debi Gibson". Albumilla on myös mukana uudet, Jaakko Salovaaran tuottamat remix-versiot kappaleista "Oi beibi", nimellä "Oi beibi 16", sekä Jufo III:n ja Izmon toisen yhtyeen, Allekirjoittaneen kappaleesta "Tosi tarttuva täytebiisi", nimellä "Tosi tarttuva täytebiisi 16". Näistä molemmista kappaleista on julkaistu musiikkivideo.
Albumi ylsi Suomen virallisen listan seitsemännelle sijalle.
Kappaleet

Oi beibi 16 – 3.14
Debi Gibson – 3.56
Raptori – 2.42
Tuhansien sulojen maa – 2.36
Tyyris tyllerö – 5.54
Oi beibi – 3.25
Hiphopmusiikkia – 3.30
Armeija – 2.52
Kumitissit – 4.06
Karvanoppaelvis – 3.29
Jutka ja Kunkka – 3.27
Sukellus pumpuliin – 5.04
Suomenkielinen räp-biisi – 1.11
Tosi tarttuva täytebiisi 16 – 3.53
Herrasmies – 3.46
Arvostelut

Desibeli.net:
Dome.fi:
Rumba:
Stara:
Amerikankurmitsa

| Amerikankurmitsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat
Suku::  Kurmitsat Pluvialis
Laji::  dominica
Kaksiosainen nimi
 Pluvialis dominica  (Müller, 1776) 

Katso myös
   Amerikankurmitsa Wikispeciesissä   Amerikankurmitsa Commonsissa 
Infobox OKNimi-testi OKIUCN-testi OK: 
Amerikankurmitsa (Pluvialis dominica) on keskikokoinen kahlaajalintu. Lajin nimesi ja kuvaili Philipp Ludwig Statius Müller 1776. Aikaisemmin myös siperiankurmitsa luettiin samaksi lajiksi. 1800-luvulla se väheni rajusti metsästyksen takia eikä kanta ole vieläkään toipunut.lähde?
Koko ja ulkonäkö

Amerikankurmitsa muistuttaa ulkonäöltään kapustarintaa.
Pituus 23–28 cm, siipien kärkiväli 60–72 cm, paino  100–200 g.
Levinneisyys

Amerikankurmitsa on muuttolintu, joka pesii tundralla Alaskassa ja Kanadan pohjoisosissa. Maailman populaation kooksi on arvioitu jopa 6 miljoonaa aikuista yksilöä. Lajin kanta on elinvoimainen. Se talvehtii Etelä-Amerikassa Boliviasta ja Brasilian eteläosista aina Tulimaahan saakka ja harhautuu säännöllisesti Eurooppaan. Suomessa laji havaittiin ensi kertaa Hailuodossa 18.–27. lokakuuta 2009. Laji on tavattu Suomessa vuoden 2023 loppuun mennessä viidesti. Sen muuttomatka on eräs lintumaailman pisimmistä.lähde?
Elinympäristö

Lisääntymisaikana elinympäristönä ovat arktisen tundran kuivat osat. Muuttomatkalla ja talvehtimisalueilla lintu viihtyy lyhytkortisilla avomailla ja myös muta- ja hiekkarannoilla.
Lisääntyminen

Pesä on avoimesti maassa tai sammalikossa ja munia on 4. Pääasiassa naaras hautoo 26–28 päivää.
Ravinto

Amerikankurmitsa syö hyönteisiä, äyriäisiä ja siemeniä.
Rumšiškės

| Rumšiškės |
| --- | --- |
 Rumšiškėsin kirkko
 vaakuna
 Rumšiškės
 Koordinaatit: 54°51′50″N, 24°13′0″E 
Valtio:   Liettua
Lääni:  Kaunas
Kunnallispiiri:  Kaišiadorysin kunnallispiiri
Väkiluku (2001):  1 833 
Infobox OKVirheellinen NIMI-arvo: 
Rumšiškės on kauppala keskisessä Liettuassa, Kaišiadorysin kunnallispiirissa, Kaunasin läänissä Kaunasin tekoaltaan rannalla. Vuonna 2001 kauppalassa asui 1 833 asukasta. Rumšiškėsin etäisyys Kaunasista on noin 20 km itään päin. Kauppalassa sijaitsee kotiseutumuseo.
Kuvia

Tuulimylly Rumšiškėsin kotiseutumuseossa.
Kauppalan keskustaa.
Antanas Baranauskasin patsas Rumšiškėsissa.
Rumšiškėsin kirkko
Aiheesta muualla

Kuvia tai muita tiedostoja aiheesta Rumšiškės Wikimedia Commonsissa
Kaunasin lääni
| --- | --- |
Kunnat: Birštonasin kunta • Jonavan kunnallispiiri • Kaunasin kaupunkikunta • Kaunasin kunnallispiiri • Kaišiadorysin kunnallispiiri • Kėdainiain kunnallispiiri • Prienain kunnallispiiri • Raseiniain kunnallispiiri
Kaupungit: Birštonas • Jonava • Kaunas • Garliava • Vilkija • Ežerėlis • Kaišiadorys • Žiežmariai • Kėdainiai •  Prienai • Jieznas • Raseiniai • Ariogala
Kauppalat: Akademija (Kaunas) • Karmėlava • Rumšiškės • Žasliai • Kruonis • Josvainiai • Šėta • Krakės • Akademija (Kėdainiai) • Dotnuva •  Balbieriškis • Veiveriai • Pakuonis • Viduklė • Girkalnis • Nemakščiai • Šiluva • Betygala
Kylät: Birštono Vienkiemis • Kernuvės • Bučiūnai • Siponys • Geležūnai • Jundeliškės • Škėvonys • Naudžiūnai • Žemaitkiemis (Birštonas) • Upninkai • Šveicarija • Užusaliai • Bukonys • Kuigaliai • Šilai • Išorai • Domeikava • Raudondvaris • Neveronys • Ringaudai • Šlienava • Vilainiai • Vainotiškiai • Pelėdnagiai • Labūnava • Pravieniškės II • Gudiena • Stasiūnai • Dovainonys • Pravieniškės • Stakliškės • Išlaužas • Skriaudžiai • Geruliai • Mauručiai • Paliepiai • Gyliai (Raseiniai) • Norgėlai
Amerikantylli

| Amerikantylli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Tyllit Charadrius
Laji::  vociferus
Kaksiosainen nimi
 Charadrius vociferus  Linnaeus, 1758 
Alalajit
 C. v. peruvianus  C. v. ternominatus   C. v. vociferus 
Katso myös
   Amerikantylli Wikispeciesissä   Amerikantylli Commonsissa 
Infobox OKNimi-testi OKIUCN-testi OK: 
Charadrius vociferus
Amerikantylli (Charadrius vociferus) on amerikkalainen kahlaaja. Lajin nimesi ruotsalainen luonnontutkija Carl von Linné vuonna 1758.
Koko ja ulkonäkö

Linnun pituus on 23–26 cm, siipien kärkiväli 59–63 cm ja paino 65–90 g. Naaras on hieman kookkaampi. Muistuttaa tylliä, mutta on tätä hiukan suurempi, hoikempi, pitkäpyrstöisempi ja -nokkaisempi. Rinnan poikki kulkee 2 mustaa raitaa ja nokka on kokonaan tumma. Koivet ovat kellahtavat ja pyrstö sekä yläperä punaruskeat. Sukupuolet ovat samanvärisiä. Ääni on 'kill-dee', josta laji on saanut englanninkielisen nimensä Killdeer. Vanhin amerikantylli on ollut 11 vuotta 11 kuukautta vanha.
Esiintyminen

Nimialalaji vociferus (Linné 1758) pesii Pohjois-Amerikassa Kanadan eteläosista Floridaan ja Meksikoon saakka, alalaji ternominatus (Bangs ja Kennard 1920) Bahamalla ja Antilleilla, sekä alalaji peruvianus (Chapman 1920) Etelä-Amerikassa Perusta Pohjois-Chileen. Maailman populaation koko on noin 1 miljoonaa yksilöä. Sen kanta on elinvoimainen. Pohjoisimmat populaatiot ovat muuttolintuja, jotka talvehtivat USA:n itärannikolta aina Kolumbiaan ja Ecuadoriin. Muuttomatkallaan se voi harhautua Länsi-Eurooppaan mutta sitä ei ole tavattu Suomessa.
Elinympäristö

Pesimäbiotooppeja ovat avoimet ruohikot, pellot, laitumet, golfkentät, tienreunat ja muut lyhytkortiset avomaat. Muuttoaikoina ja talvehtimisalueilla erityyppisillä kosteikoilla ja rannoilla.
Lisääntyminen

Laji on yksiavioinen. Pesä on vaatimaton kuoppa sorassa. Munia on 4 ja molemmat puolisot hautovat, yhteensä 24–28 päivää. Poikaset ovat pesäpakoisia ja lentokykyisiä ne ovat 3–4 viikon ikäisinä. Sukukypsä 1-vuotiaana.
Ravinto

Pääasiassa hyönteiset, nilviäiset ja muut pienet selkärangattomat. Syö myös marjoja.
Susie Wiles

| Susie Wiles |
| --- | --- |

Valkoisen talon kansliapäällikkö
 20. tammikuuta 2025 –  
Edeltäjä:  Jeff Zients
Henkilötiedot
Syntynyt: 14. toukokuuta 1957 (ikä 67)
Vanhemmat:  Pat Summerall
Tiedot
Puolue:  republikaanit
Koulutus:  Marylandin yliopisto (College Park)
Susie Wiles, o.s. Summerall (s. 14. toukokuuta 1957) on yhdysvaltalainen poliittinen neuvonantaja. Hän on työskennellyt republikaanipresidenttien, kongressin jäsenten ja muiden poliitikkojen alaisuudessa etenkin Floridassa. Wiles liittyi Donald Trumpin kampanjaväkeen presidenttikisassa vuonna 2016. Voitettuaan presidentinvaalit 2024 Trump nimitti Wilesin Valkoisen talon kansliapäälliköksi virkakauden alkaessa alkuvuonna 2025.
Elämäkerta

Susie Wiles, o.s. Summerall, syntyi 14. toukokuuta 1957. Hänen isänsä Pat Summerall oli jalkapalloilija ja pelasi NFL:ssä, mutta erityisen tunnetuksi ja varakkaaksi hän tuli urheilutoimittajana. Isä oli kuitenkin alkoholisti eikä erityisen läsnä perheen arjessa. Perheen äiti oli Katharine Jacobs. Susie Wilesilla on kaksi häntä nuorempaa veljeä.
Wiles opiskeli Marylandin yliopistossa. Hän alkoi työskennellä politiikassa, aluksi Jack Kempin avustajana Washingtonissa ja liittyi sitten Ronald Reaganin presidenttikamppanjaan vuoden 1980 vaaleissa. Wiles meni naimisiin Reaganille työskennelleen Lanny Wilesin kanssa, ja pari muutti Floridaan Ponte Vedra Beachiin, jossa Susie Wiles työskenteli kongressinjäsen Tillie Fowlerille ja Jacksonvillen pormestari John Delaneylle tämän ollessa kansliapäällikkönä vuosina 1997–2000. Häntä sanottiin tärkeäksi hahmoksi kaupunginhallinnon kulisseissa. Hän työskenteli myös Delaneyn seuraaja John Peytonille vuoteen 2008, minkä jälkeen hän erosi.
Vuonna 2011 Wiles alkoi työskennellä lobbaaja Brian Ballardin yrityksessä ja Jon Huntsmanin epäonnistuneen presidenttikampanjan päällikkönä. Elokuussa 2015 hän tapasi Donald Trumpin Trump Towerilla New Yorkissa ja auttoi tätä Floridassa presidenttikisassa vuonna 2016. Vuonna 2018 hän auttoi Ron DeSantisia voittamaan Floridan kuvernöörinvaalit. Voittonsa jälkeen DeSantis syrjäytti hänet republikaanipuolueen tärkeimmistä asemista Floridassa. Wiles liittyi jälleen Trumpin kamppanjaan tämän yrittäessä saada kannatusta Floridassa presidentinvaaleissa 2020. Trump voitti Floridassa, mutta hävisi vaalit kokonaisuutena. Virkansa menettänyt Trump palkkasi Wilesin presidenttivirkansa jälkeiseen avustajakuntaan vuonna 2021, ja hän johti Trumpin Save America PAC:n toimintaa.
Kun Trump voitti presidentinvaalit 2024, hän nimitti Wilesin Valkoisen talon kansliapäälliköksi alkaen virkaanastujaisistaan alkuvuonna 2025.
Amerikannakkeli

| Amerikannakkeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Nakkelit Sittidae
Suku::  Nakkelit Sitta
Laji::  carolinensis
Kaksiosainen nimi
 Sitta carolinensis  Latham, 1790 
Katso myös
   Amerikannakkeli Wikispeciesissä   Amerikannakkeli Commonsissa 
Infobox OKNimi-testi OKIUCN-testi OK: 
Amerikannakkeli (Sitta carolinensis) on pohjoisamerikkalainen varpuslintu. Lajin kuvaili ja nimesi John Latham 1790.
Koko ja ulkonäkö

Linnun pituus on 14–15,5 cm ja paino keskimäärin 20 g. Habitukseltaan se muistuttaa meikäläistä pähkinänakkelia. Alapuoli on valkoinen, selkä harmaa, siivet ja pyrstö tummat sekä päälaki ja niska mustat. Alaperä on punertava. Nokka on pitkähkö ja suora. Sukupuolet ovat muuten samanvärisiä mutta naaraan päälaki on tummanharmaa. Kiipeilee ketterästi puunrungoilla ja oksistossa, yhtä hyvin nokka ylös- kuin alaspäin.
Lajista tunnetaan 8 alalajia. Vanhin tavattu yksilö on ollut lähes 10 vuotta vanha.
Esiintyminen

Yhdysvallat, pääosa Meksikoa ja Kanadan eteläosat. Lajin kanta on elinvoimainen ja runsastumassa. Maailman populaation kooksi arvioidaan noin 10 miljoonaa yksilöä. Laji on paikkalintu. Talvisin se lyöttäytyy sekaparviksi paikallisten tiaisten kanssa.
Elinympäristö

Lehti- ja sekametsät.
Lisääntyminen

Reviirin laajuus on 10–20 hehtaaria. Pesii vain kerran vuodessa. Pesä on puunkolossa tai tikankolossa. Munia on 3–10, keskimäärin 7. Haudonta-aika on 12–14 päivää, vain naaras hautoo. Molemmat emot huolehtivat poikasista, jotka ovat lentokykyisiä keskimäärin 26 päivän ikäisinä mutta saattavat lähteä pesästä jo pariviikkoisina. Sukukypsä 1-vuotiaana.
Ravinto

Pähkinät ja siemenet sekä varsinkin kesällä pienet selkärangattomat. Käy mielellään lintulaudoilla hakemassa auringonkukansiemeniä. Varastoi ruokaa kaarnanrakoihin.
Sota ja rauha (vuoden 1968 elokuva)

| Sota ja rauha> Война́ и мир Voina i mir |
| --- | --- |

Ohjaaja:  Sergei Bondartšuk
Käsikirjoittaja:   Sergei Bondartšuk  Vasili Solovjov 
Perustuu:  Leo Tolstoi saman nimiseen kirjaan
Tuottaja:   Goskino  Mosfilm 
Säveltäjä:  Vjatšeslav Ovtšinnikov
Kuvaaja:  Anatoli Petritski
Leikkaaja:  Françoise Bonnot
Lavastaja:   Mihail Bogdanov  Gennadi Mjasnikov 
Pääosat:   Ljudmila Saveljeva  Vjatšeslav Tihonov  Sergei Bondartšuk 
Valmistustiedot
Valmistusmaa:  Neuvostoliitto
Tuotantoyhtiö:  Mosfilm
Levittäjä:  Mokép Netflix
Kesto:  484 minuuttia (4 osaa)
Alkuperäiskieli:  venäjä, ranska
Budjetti:  100 000 000 dollaria (700 000 000 $ inflaatio huomioon ottaen)
Aiheesta muualla
IMDb 
Elonet
AllMovie
Infobox OKNimi-testi OK: 
Sota ja rauha (ven. Война́ и мир, Voina i mir) on neuvostoliittolainen elokuvasovitus Leo Tolstoin romaanista Sota ja rauha. Sergei Bondartšuk ohjasi elokuvan, osallistui sen käsikirjoittamiseen ja näytteli vielä keskeisen Pierre Bezuhovin roolin.
Elokuvan tuotanto kesti seitsemän vuotta ja se maksoi yli 100 miljoonaa Yhdysvaltain dollaria. Inflaation huomioon ottaen se maksaisi nykyrahassa ainakin 700 miljoonaa Yhdysvaltain dollarialähde? eli sen mukaan Sota ja rauha olisi kallein koskaan valmistettu elokuva.
Kahdeksan tuntia ja neljä minuuttia kestävä eepos on myös yksi pisimpiä koskaan tehtyjä elokuvia. Se jakautuu neljään osaan, jotka ovat
Andrei Bolkonski
Nataša Rostova
Vuosi 1812
Pierre Bezuhov.
Neuvostoarmeija antoi avustajiksi 15 000 sotilasta, joista 1 500 oli ratsumiehiä.
Elokuva sai parhaan vieraskielisen elokuvan Oscarin.
Suomen elokuvateattereissa Sotaa ja rauhaa esitettiin noin kuuden tunnin mittaisena. Yleisradion TV1-kanavalla se esitettiin tunnin mittaisina jaksoina joulukuussa 1971.
Arvioita

Video-oppaassa vuodelta 1994 Bello Romano sanoo hienon eeppisen elokuvan tekevän sodasta melkein kauniin runollista. Hän antaa sille neljä tähteä viidestä, mikä vastaa sanallista arviota ”erinomainen”. Uuden Suomen ja Iltalehden yhteisessä videoliitteessä syksyllä 1984 Aune Kämäräinen luonnehti Sotaa ja rauhaa historiallisten elokuvien valioksi, jossa Bondartšukin hienovarainen ohjaus tavoittaa hyvin kirjailijan hengen.
Rwenzorivuorten kansallispuisto

| --- | --- |
Sijainti:   Kasesen kaupunginosa (d) Uganda
Pinta-ala:  998,0 km2, 996,0 km2 
| --- | --- |
Nimi alkuperäiskielellä:  Rwenzori Mountains National Park 
Tyyppi:  Ugandan kansallispuisto, puisto 
Perustettu:  1991 
Luokitus:  Ramsar-alue, World Heritage Sites in Uganda (d) (käännä suomeksi) 
muokkaa - muokkaa wikitekstiä - muokkaa Wikidataa
Rwenzorivuorten kansallispuisto sijaitsee Ruwenzorivuoristossa Ugandan lounaisosassa Kongon demokraattisen tasavallan rajalla. Kongon puolella samassa vuoristossa on Virungan kansallispuisto.
Rwenzorivuorten kansallispuistoa
Kansallispuisto perustettiin vuonna 1991, ja se lisättiin Unescon maailmanperintöluetteloon vuonna 1994. Puisto täyttää maailmanperintökohteiden kriteerit VII ja X, koska alueen huiput, laaksot ja vesistöt edustavat poikkeuksellista luonnonkauneutta ja alueen monimuotoisuus on korkea.
Rwenzorivuorten kansallispuiston pinta-ala on 996 neliökilometriä. Alueella sijaitsee Afrikan kolmanneksi korkein vuori Mount Stanley, joka on 5 109 metriä korkea. Mount Stanley samoin kuin moni lähistön huipuista pysyy lumipeitteisenä, vaikka ne ovat alle asteen päässä päiväntasaajalta.
Aiheesta muualla

Kuvia tai muita tiedostoja aiheesta Rwenzorivuorten kansallispuisto Wikimedia Commonsissa
Rebekka (elokuva)

| Rebekka> Rebecca |
| --- | --- |

Ohjaaja:  Alfred Hitchcock
Käsikirjoittaja:  Joan Harrison Robert E. Sherwood
Perustuu:  Daphne du Maurierin romaaniin Rebekka
Tuottaja:  David O. Selznick
Säveltäjä:  Franz Waxman
Kuvaaja:  George Barnes
Leikkaaja:  Hal Kearn James Newcom
Tuotantosuunnittelija:  Lyle R. Wheeler
Lavastaja:  Lyle R. Wheeler
Pääosat:  Laurence Olivier Joan Fontaine Judith Anderson George Sanders
Valmistustiedot
Valmistusmaa:  Yhdysvallat
Tuotantoyhtiö:  Selznick International Pictures
Levittäjä:  United Artists Netflix
Ensi-ilta:  12. huhtikuuta 1940 31. maaliskuuta 1950 (Suomi)
Kesto:  130 minuuttia
Alkuperäiskieli:  englanti
Budjetti:  1 288 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Rebekka (Rebecca) on Alfred Hitchcockin ohjaama yhdysvaltalainen jännityselokuvaklassikko vuodelta 1940. Se perustuu englantilaisen Daphne du Maurierin samannimiseen romaaniin (1938). Elokuvan käsikirjoituksen ovat laatineet Joan Harrison ja Robert E. Sherwood ja sen on tuottanut David O. Selznick. Elokuvan pääosissa näyttelevät Laurence Olivier ja Joan Fontaine.
Rebekka oli Hitchcockin ensimmäinen elokuva Yhdysvalloissa. Vaikka se tehtiin Yhdysvalloissa, se on hyvin englantilainen elokuva: ohjaaja, näyttelijät ja romaani olivat englantilaisia, kuten myös elokuvan kauhuromanttinen tyyli.
Rebekka on ainoa Hitchcockin elokuvista, joka on saanut parhaan elokuvan Oscar-palkinnon. Hitchcock ei kuitenkaan itse saanut palkintoa, sillä parhaan elokuvan Oscarin saa aina tuottaja.
Rebekka oli 6. kesäkuuta 1951 Berliinin ensimmäisten elokuvajuhlien avajaiselokuvana.